Vojo Dimitrijević

Vojo Dimitrijević (20. maj 1910, Sarajevo; 12. august 1980, Sarajevo) bio je jedan od značajnijih bosanskohercegovačkih slikara 20. vijeka i začetnik moderne umjetnosti u Bosni i Hercegovini. Završio je Državnu umjetničku školu u Beogradu, 1936., a zatim posjećuje atelje Andre Lota u Parizu.

Njegov umjetnički opus razvijao sa u rasponu od socijalno angažiranog slikarstva, preko geometrijske apstrakcije sve do konceptualnih slikarskih praksi bliskih donekle analitičkom i procesualnom slikarstvu. Zbog svog osebujnog, stilski nehomogenog opusa, rano napuštanje ideoloških motiva i priključenje avangardnim stremljenjima Dimitrijević je bio izložen brojnim raspravama struke i politike.

Vojo Dimitrijević je uz Oskara Danona, Anu Rajs i Jahiela Fincija jedan od osnivača alternativne grupe Collegium Artisticum 1939. godine. Značaj ove znamenite grupe ističe se u osobitom društvenopolitičkom kontekstu Kraljevine Jugoslavije uoči 2. svjetskog rata kada je Bosna i Hercegovina bila ukinuta nacionalističkom politikom Zagreba i Beograda, tačnije sporazumom Cvetković–Maček.

Učestvuje u osnivanju ULUBIH-a i Škole likovnih  umjetnosti u Sarajevu u kojoj je radio kao direktor i profesor. Bio je član Akademije nauka i umjetnosti Bosne i Hercegovine.

Godine 2010. u Umjetničkoj galeriji Bosne i Hercegovine u Sarajevu upriličena je velika retrospektiva izložba i time je obilježen umjetnikov stoti rođendan. 
Govoreći o umjetničkom stvaralaštvu Voje Dimitrijevića, kustosica Umjetničke galerije BiH Ivana Udovičić izjavila je:

 Djela 
 Kraj peći, ulje na platnu, 1930. 
 Španija, ulje na platnu 
 Portret slikara Ismeta Mujezinovića, ulje na platnu, 1939. 
 Ulica pod snijegom, ulje na platnu, 1951. 
 Život u kući radnika, linorez 
 Fašizam caruje 
 Bolničarka Rava previja ranjenika, crtež ugljenom

 Nagrade 
 1956. - Šestoaprilska nagrada grada Sarajeva; 
 1962. - Dvadesetsedmojulska nagrada; 
 1964. -Nagrada Vlade NR BiH; 
 1970. - Nagrada AVNOJ-a;

 Također pogledajte 
 Udruženje likovnih umjetnika Bosne i Hercegovine
 Analitičko slikarstvo

 Reference 

 Vanjski linkovi 
ugbih.ba Vojo Dimitrijević

Kategorija:Bosanskohercegovački umjetnici
Kategorija:Bosanskohercegovački slikari
Kategorija:Rođeni 1910.
Kategorija:Umrli 1980.
Kategorija:Biografije, Sarajevo
Kategorija:Članovi ANUBiH
Kategorija:Jugoslavenski umjetnici
Kategorija:Jugoslavenski slikari
Kategorija:Dobitnici Šestoaprilske nagrade